open-index/open-wikipedia-markdown huggingface dataset:
เล่าอ้วนกี

**เล่าอ้วนกี** มีชื่อในภาษาจีนกลางว่า **หลิว ยฺเหวียนฉี่** () เป็นเชื้อพระวงศ์ของราชวงศ์ฮั่นตะวันออก (東漢 *ตงฮั่น*) และเป็นญาติฝ่ายบิดาของเล่าปี่ (劉備 *หลิว เป้ย์*) ซึ่งภายหลังเป็นจักรพรรดิผู้ก่อตั้งรัฐจ๊กก๊ก (蜀國 *ฉู่กั๋ว*) ในยุคสามก๊ก (三國 *ซานกั๋ว*)

## ประวัติ
เล่าอ้วนกีเป็นชาวอำเภอตุ้นก้วน (涿縣 *จัวเซี่ยน*) เมืองตุ้นก้วน (涿郡 *จัวจฺวิ้น*) ในมณฑลอิวจิ๋ว (幽州 *โยวโจว*) ซึ่งปัจจุบันคือนครจัวโจว (涿州市 *จัวโจวชื่อ*) มณฑลเหอเป่ย์ (河北) เล่าอ้วนกีเป็นผู้สืบเชื้อสายของหลิว เชิ่ง (劉勝) พระโอรสลำดับที่ 9 ของจักรพรรดิฮั่นเกงเต้ (漢景帝 *ฮั่นจิ่งตี้*) และมีฐานันดรศักดิ์เป็นเป็นอ๋องจิ่งแห่งราชรัฐจงชาน (中山靖王 *จงชานจิ้งหวาง*) เล่าอ้วนกีมีบุตรชายคนหนึ่งชื่อหลิว เต๋อหราน (劉德然) และมีญาติคนหนึ่งชื่อเล่าเหง (劉弘 *หลิว หง*) เป็นบิดาของเล่าปี่ (劉備 *หลิว เป้ย์*) ซึ่งภายหลังเป็นจักรพรรดิผู้ก่อตั้งรัฐจ๊กก๊ก (蜀國 *ฉู่กั๋ว*) ในยุคสามก๊ก (三國 *ซานกั๋ว*) เล่าเหงเสียชีวิตตั้งแต่เล่าปี่ผู้บุตรอายุยังน้อย เล่าปี่และมารดาจำต้องทอเสื่อสานรองเท้าขายเลี้ยงชีพเพราะครอบครัวมีฐานะยากจน

เมื่อ ค.ศ. 175 ในรัชสมัยพระเจ้าเลนเต้ (漢靈帝 *ฮั่นหลิงตี้*) มารดาของเล่าปี่ส่งเล่าปี่ซึ่งขณะนั้นมีอายุ 15 ปีไปเรียนหนังสือกับโลติด (盧植 *หลู จื๋อ*) บัณฑิตลัทธิขงจื๊อที่มีชื่อเสียงเป็นและชาวเมืองตุ้นก้วนด้วยกัน เล่าปี่มีเพื่อนร่วมอาจารย์คือกองซุนจ้าน (公孫瓚 *กงซุน จ้าน*) อีกทั้งหลิว เต๋อหรานบุตรชายของเล่าอ้วนกีก็ไปเรียนหนังสือกับโลติดด้วยเช่นกัน เล่าอ้วนกีออกค่าเล่าเรียนให้กับทั้งหลิว เต๋อหรานและเล่าปี่ ภรรยาของเล่าอ้วนกีไม่พอใจเรื่องนี้จึงพูดกับเล่าอ้วนกีว่า "ต่างคนต่างก็มีครอบครัวของตนเอง เหตุใดท่านจึงทำเช่นนี้ทุกครั้งเลยเล่า" เล่าอ้วนกีจึงตอบว่า "ในตระกูลข้ามีเด็กคนนี้อยู่ และก็เป็นคนไม่ธรรมดา"

## ในนวนิยาย ''สามก๊ก''
เล่าอ้วนกีปรากฏเป็นตัวละครในนวนิยายอิงประวัติศาสตร์ในคริสต์ศตวรรษที่ 14 เรื่อง *[[สามก๊ก]]* (三國演義 *ซานกั๋วเหยี่ยนอี้*) โดยระบุว่าเล่าอ้วนกีเป็นอา (叔父 *ฉูฝู่*) ของเล่าปี่ กล่าวคือเป็นน้องชายของเล่าเหงผู้เป็นบิดาของเล่าปี่ เล่าอ้วนกีถูกกล่าวถึงในตอนที่ 1 ของนวนิยายซึ่งเล่าว่า ในช่วงที่เล่าปี่อยู่ในวัยเด็ก ขณะเล่นกับเด็กคนอื่น ๆ ที่ใต้ต้นหม่อนทางตะวันออกเฉียงใต้ของบ้านของเล่าปี่ในหมู่บ้านเล่าซองฉุน (樓桑村 *โหลวซางชุน*) เล่าปี่พูดขึ้นว่า "ข้าเป็นโอรสสวรรค์ ประทับอยู่บนราชรถประดับฉัตรคันนี้" เล่าอ้วนกีได้ฟังก็ประหลาดใจและพูดว่า "เด็กคนนี้เป็นคนไม่ธรรมดา!" เล่าอ้วนกีเห็นว่าครอบครัวของเล่าปี่ยากจนจึงให้ความช่วยเหลืออยู่บ่อย ๆ

ใน *[[สามก๊กจี่]]* (三國志 *ซานกั๋วจื้อ*) บทชีวประวัติเล่าปี่ บันทึกถึงเหตุการณ์ที่เล่าปี่เล่นกับเด็กคนอื่น ๆ ใต้ต้นหม่อน โดยหลังจากที่เล่าปี่พูดว่า "ข้าเป็นโอรสสวรรค์ ประทับอยู่บนราชรถประดับฉัตรคันนี้" อาของเล่าปี่ชื่อหลิว จื่อจิ้ง (劉子敬)  จึงพูดกับเล่าปี่ว่า "เจ้าอย่าพูดพล่อย ๆ จะพาตระกูลเราฉิบหายกันหมด!" ใน *สามก๊กจี่* ไม่ปรากฏบทบาทของเล่าอ้วนกีในเหตุการณ์นี้

## ดูเพิ่ม
* เล่าปี่
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*).

หมวดหมู่:บุคคลในยุคราชวงศ์ฮั่น
การประมวลผลออนไลน์เชิงวิเคราะห์

**การประมวลผลออนไลน์เชิงวิเคราะห์** () หรือ **โอแลป** เป็นเครื่องมือทางซอฟต์แวร์ประเภทหนึ่ง ที่ใช้จัดการกับข้อมูลที่เก็บไว้ในฐานข้อมูล OLAP tools จะช่วยให้ผู้ใช้ทำการวิเคราะห์ความแตกต่างของมิติหลาย ๆ มิติของ multidimensional data ตัวอย่างเช่น มันช่วยทำการวิเคราะห์มุมมองทางด้าน time series และ trend analysis ดังนั้น OLAP มักถูกนำมาใช้ในงาน data mining
องค์ประกอบหลักของ OLAP ก็คือ OLAP server ซึ่งวางอยู่ระหว่าง client กับ database management systems (DBMS) โดยที่ OLAP server จะเข้าใจว่า ข้อมูลควรจัดรูปแบบ อย่างไรในฐานข้อมูลและมีฟังก์ชันพิเศษต่าง ๆ สำหรับใช้ในการวิเคราะห์ข้อมูล โดยทั่วไป มักจะมี OLAP server วางอยู่ใกล้กับระบบฐานข้อมูลหลักเป็นส่วนมาก

หมวดหมู่:ซอฟต์แวร์
ภาษาซีพลัสพลัส11

**ภาษาซีพลัสพลัส11** (C++11) หรือชื่อเดิม **ภาษาซีพลัสพลัสโอเอกซ์** (C++0x; *โอ* หมายถึงศูนย์) คือมาตรฐานภาษาซีพลัสพลัสฉบับที่มาแทนที่ภาษาซีพลัสพลัส03 (C++03) ได้รับอนุมัติจากองค์การระหว่างประเทศว่าด้วยการมาตรฐานเมื่อวันที่ 12 สิงหาคม พ.ศ. 2554 (ค.ศ. 2011) และถูกแทนที่โดยภาษาซีพลัสพลัส14 (C++14) เมื่อวันที่ 18 สิงหาคม พ.ศ. 2557 (ค.ศ. 2014) ซึ่งการตั้งชื่อรุ่นนั้นใช้ธรรมเนียมการระบุปีที่เผยแพร่ต่อท้ายชื่อภาษา

## อ้างอิง

หมวดหมู่:ภาษาซีพลัสพลัส
หมวดหมู่:มาตรฐานคอมพิวเตอร์
คู่นักฆ่าตะลุยมหานคร

**คู่นักฆ่าตะลุยมหานคร** () เป็นภาพยนตร์ตลกร้าย ดราม่า อาชญากรรมสัญชาติอังกฤษปี พ.ศ. 2551

## นักแสดง
* โคลิน ฟาร์เรลล์ เป็น เรย์
* เบรนแดน กลีสัน เป็น เคน
* ราล์ฟ ไฟนส์ เป็น แฮรี่ วอเตอร์
* เกลม็องส์ ปอเอซี เป็น โคล
* จอร์แดน เพรนทิส เป็น จิมมี่
* เทคลา รูเทน เป็น มารี
* เจเรมี เรอเนียร์ เป็น ไอริค
* แอนนา เมเดลีย์ เป็น เดนิส
* เอลิซาเบธ เบอร์ริงตัน เป็น นาตาลี

## ดูเพิ่ม
*เว็บไซต์ทางการ
*
*''In Bruges'' Profile on MySpace
*หนังดี
*Trailer 

หมวดหมู่:ภาพยนตร์ที่ออกฉายในปี พ.ศ. 2551
หมวดหมู่:ภาพยนตร์อังกฤษ
หมวดหมู่:ภาพยนตร์อังกฤษ
จิตวิทยาสังคม

**จิตวิทยาสังคม** คือกระบวนการทางวิทยาศาสตร์ที่ศึกษาหาคำอธิบายว่าความคิด, ความรู้สึก และพฤติกรรมต่าง ๆ ของคน ได้รับผลกระทบหรืออิทธิพลจากการแสดงออก, จากการจินตนาการหรือการแสดงนัยของผู้อื่นอย่างไร นิยามของคำว่า *ความคิด, ความรู้สึก, พฤติกรรม* ใช้ในความหมายที่รวมถึงตัวแปรทางจิตวิทยาที่สามารถวัดปริมาณได้ การที่เราสามารถถูกจินตนาการหรือเป็นนัยที่ผู้อื่นแสดงออกมา แสดงให้เห็นว่าคนเรามีแนวโน้มที่จะได้รับอิทธิพลทางสังคม (หรืออาจเรียกว่าเป็นแรงกดดันทางสังคม) ซึ่งแม้แต่ในสภาพแวดล้อมที่อยู่ตัวคนเดียวก็ได้รับอิทธิพลเช่นกัน เช่น ในเวลาที่เราดูโทรทัศน์, การใช้หรือโต้ตอบกับโปรแกรมคอมพิวเตอร์ (เกมส์, อินเทอร์เน็ต) หรือการทำตามบรรทัดฐานหรือธรรมเนียมของสังคม การร่วมมือ คือเป็นสถานการณ์ที่สมาชิกในกลุ่มมีการทำงานร่วมกัน หรือช่วยกันทำงานให้บรรลุเป้าหมายของกลุ่ม

ปัจจัยที่มีผลต่อพฤติกรรมการร่วมมือ มีหลายปัจจัยด้วยกันขึ้นอยู่กับสถานการณ์และสภาพแวดล้อมของทีมงานนั้น ๆ แต่โดยส่วนใหญ่แล้วจะประกอบไปด้วย 2 ปัจจัยคือ 
#เต็มใจที่จะทำงานนั้น ผู้ที่มีความเต็มใจทำงาน ถ้างานที่เราทำนั้นเราเต็มใจที่จะทำงาน ๆ นั้นก็จะออกมา เต็มประสิทธิภาพของตัวเราแต่ในทางกลับกันถ้าเราถูกบังคับ ให้ทำงานนั้น ประสิทธิภาพในการทำงานของเราก็จะลดลง 
#ความชำนาญ ทักษะที่จะทำงานนั้นออกมาให้มีคุณภาพถ้าขาดข้อนี้ไปต่อให้มีความเต็มใจในการทำงานก็ไม่สามารถทำงานนั้นออกมาได้คุณภาพ

การร่วมมือกับประสิทธิภาพในการทำงาน การร่วมมือช่วยเพิ่มประสิทธิภาพในการทำงานมากกว่าการแข่งขันเนื่องด้วยสาเหตุของสิ่งตอบแทนเป็นเครื่องจูงใจถ้าสิ่งตอบแทนนั้นมีเพียงแค่ไม่กี่คนที่ได้รับคนอื่นที่คิดว่าตนไม่ได้รับสิ่งตอบแทนนั้นแน่นอนก็จะเกิดไม่อยากทำงานนั้น ๆ ส่งผลให้ประสิทธิภาพการทำงานในภาครวมลดลงแต่ถ้าเกิดคนทุกคนได้รับสิ่งตอบแทนจากการทำงานนั้นแน่นอนงานก็จะดำเนินไปอย่างราบรื่นและมีประสิทธิภาพ

หมวดหมู่:จิตวิทยาสังคม
ราชวงศ์ตรัสตามารา

**ราชวงศ์ตรัสตามารา** () เป็นราชวงศ์แห่งคาบสมุทรไอบีเรียที่ปกครองอาณาจักรกัสติยาตั้งแต่ พ.ศ. 1912 ถึง พ.ศ. 2047 ในอารากอนและซิชิลีตั้งแต่ พ.ศ. 1955 ถึง พ.ศ. 2059 ในนาวาร์ตั้งแต่ พ.ศ. 1968 ถึง พ.ศ. 2022 และในนาโปลีตั้งแต่ พ.ศ. 1985 ถึง พ.ศ. 2044

ราชวงศ์นี้ได้นำชื่อมาจากเคานต์แห่งตรัสตามารา ซึ่งเป็นบรรดาศักดิ์ของพระเจ้าเอนริเกที่ 2 แห่งกัสติยาก่อนจะขึ้นครองราชสมบัติในปี พ.ศ. 1912 ในระหว่างสงครามกลางเมืองพระองค์ได้กำจัดพระเชษฐาต่างมารดาคือ พระเจ้าเปโดรแห่งกัสติยา และทรงขึ้นครองราชย์

ในช่วงการประนีประนอมที่เมืองกัสเป เจ้าชายเฟร์นันโดแห่งอันเตเกรา พระราชโอรสพระองค์ที่ 2 ของพระเจ้าฆวนที่ 1 แห่งกัสติยาได้รับเลือกจากชนชั้นสูงในอารากอน บาร์เซโลนา และบาเลนเซียให้เป็นกษัตริย์โดยเฉลิมพระปรมาภิไธยว่า "พระเจ้าเฟร์นันโดที่ 1" และเป็นราชวงศ์สายแรก

ใน พ.ศ. 1968 พระเจ้าฆวนที่ 2 แห่งอารากอน พระราชโอรสพระองค์ที่ 2 ของพระเจ้าเฟร์นันโดที่ 1 ทรงอภิเษกสมรสกับสมเด็จพระราชินีนาถซูริอาที่ 1 แห่งนาวาร์ จึงทรงกลายเป็นพระมหากษัตริย์แห่งนาวาร์ หลังจากพระองค์สวรรคต พระราชธิดาของพระองค์คือเจ้าหญิงเลโอนอร์ได้ครองราชสมบัติสืบต่อจากพระบิดาเพียงระยะเวลาหนึ่ง

ใน พ.ศ. 1985 พระเจ้าอัลฟอนโซที่ 5 แห่งอารากอนได้ทรงกลายเป็นพระมหากษัตริย์แห่งนาโปลีจากการยึดครองนาโปลี และทรงดำรงพระอิสริยยศนี้ตราบจนพระองค์สวรรคตเมื่อปี พ.ศ. 2001 พระราชบุตรของพระองค์ได้รับช่วงต่อและกำเนิดสายราชวงศ์นี้

## รายนามกษัตริย์แห่งกัสติยาและเลออน สายราชวงศ์ตรัสตามารา

* ต่อจากนี้ในรัชกาลของพระเจ้าชาร์ลส์ที่ 1 แห่งสเปนจะเริ่มต้นราชวงศ์ฮับบูร์กสายราชวงศ์ตรัสตามารา และได้มีการรวมแคว้นกัสติยาและเลออนกับอารากอนเข้าด้วยกัน พระเจ้าชาร์ลส์ที่ 1 แห่งสเปนและกษัตริย์องค์ต่อๆ มาจึงเป็นกษัตริย์แห่งราชอาณาจักรสเปน

## รายนามกษัตริย์แห่งอารากอน สายราชวงศ์ตรัสตามารา

* ต่อจากนี้ในรัชกาลของพระเจ้าการ์โลสที่ 1 แห่งสเปนจะเริ่มต้นราชวงศ์ฮาพส์บวร์คสายราชวงศ์ตรัสตามารา และได้มีการรวมแคว้นกัสติยาและเลออนกับอารากอนเข้าด้วยกัน พระเจ้าการ์โลสที่ 1 แห่งสเปน และกษัตริย์องค์ต่อ ๆ มาจึงเป็นกษัตริย์แห่งราชอาณาจักรสเปน

## พระราชสันตติวงศ์

พระมหากษัตริย์แห่งกัสติยา: ; พระมหากษัตริย์แห่งอารากอน: ; พระมหากษัตริย์แห่งนาวาร์: ; พระมหากษัตริย์แห่งกัสติยาและอารากอน (สเปน): ; พระมหากษัตริย์แห่งนาโปลี: ; 
—————— พระราชบุตรโดยชอบธรรม
— — — เสกสมรส
........................ พระราชบุตรนอกสมรส

## อ้างอิง
* https://web.archive.org/web/20060612183559/http://europeanroyalty.homestead.com/spain.html
* http://www.granadamap.com/kingsqueens.htm
* http://www.operapaedia.org/Opera.aspx?article=1161&id=4000 

ประวัติศาสตร์สเปน
หมวดหมู่:ราชวงศ์ตรัสตามารา
เก้าอี้เงิน

**เก้าอี้เงิน** เป็นนิยายแฟนตาซีเยาวชนในชุดตำนานแห่งนาร์เนีย เขียนโดยซี.เอส. ลิวอิส ใน ค.ศ. 1953 นับเป็นลำดับที่สี่ตามที่ตีพิมพ์ และลำดับที่หกถ้านับตามเหตุการณ์ในเรื่อง ฉบับภาษาไทยจัดพิมพ์โดยสำนักพิมพ์ผีเสื้อ แปลโดยสุมนา บุณยะรัตเวช 

## เนื้อเรื่อง

ระหว่างภาคเรียนอันเลวร้าย และท่ามกลางบรรยากาศฤดูใบไม้ร่วงอันมัวซัวในโรงเรียนทดลอง (ปัจจุบันคือ โรงเรียนสาธิต) แห่งหนึ่ง ยูซตาสพยายามปลอบโยนจิลล์ซึ่งถูกเพื่อนเกเรรังแก ด้วยการเล่าถึงดินแดนมหัศจรรย์ ที่เขาไปเยือนเมื่อปิดภาคเรียนคราวก่อน จิลล์จึงตั้งใจว่าจะต้องหนีไปยังดินแดนแห่งเวทมนตร์นั้น ยูซตาสและจิลล์ รวบรวมสมาธิ มองหน้ากัน แวบเดียวก็พุ่งตัวลอดใต้พุ่มลอเรลมาโผล่ตรงประตูที่กำแพงหิน เมื่อก้าวพ้นประตู ปรากฏว่าทั้งคู่อยู่นอกโรงเรียน พ้นไปจากเกาะอังกฤษ พ้นไปจากโลกของเรา สู่ดินแดนนาร์เนีย และแล้วเหตุการณ์ อันน่าตื่นเต้นระทึกใจที่สุดเหตุการณ์หนึ่งก็เริ่มขึ้น อัสลานมอบหมายภารกิจสำคัญแก่เด็กทั้งสอง ให้ออกตามหาเจ้าชาย ริเลียน โอรสองค์เดียวของพระเจ้าแคสเปี้ยน ซึ่งสาบสูญไปขณะตามล่าผู้สังหารพระมารดาของพระองค์ อัสลานได้ให้สัญญาณ นำทาง 4 ประการ เพื่อช่วยในการตามหาเจ้าชายริเลียน และที่สำคัญ เด็กทั้งสองจะต้อง รีบดำเนินการเพราะพระเจ้าแคสเปี้ยนทรงชราภาพมากแล้ว แต่ด้วยความไม่ใส่ใจ เด็กทั้งคู่ละเลยสัญญาณถึง 3 ประการ ดูเหมือนเวลาและโอกาสไม่เข้าข้างทั้งคู่ตั้งแต่เริ่มแรกแล้ว

## ภาพยนตร์
20th Century Fox และ Walden Media ได้วางแผนจัดสร้างเป็นภาพยนตร์ในชื่อเรื่องว่า "The Chronicles of Narnia: The Silver Chair." หรือ "อภินิหารตำนานแห่งนาร์เนีย ตอนเก้าอี้เงิน"

## อ้างอิง

หมวดหมู่:วรรณกรรมเยาวชน
หมวดหมู่:วรรณกรรมภาษาอังกฤษ
หมวดหมู่:นาร์เนีย
อวสานการยุทธ์

**อวสานการยุทธ์** เป็นนิยายแฟนตาซีเยาวชนในชุดตำนานแห่งนาร์เนีย เขียนโดยซี.เอส. ลิวอิส ใน ค.ศ. 1957 นับเป็นลำดับที่เจ็ดตามที่ตีพิมพ์ และลำดับที่เจ็ดถ้านับตามเหตุการณ์ในเรื่อง เป็นตอนเดียวในชุดนาร์เนียที่เรียงลำดับการพิมพ์ลงตัวกับเนื้อหา ฉบับภาษาไทยจัดพิมพ์โดยสำนักพิมพ์ผีเสื้อ แปลโดยสุมนา บุณยะรัตเวช 

## เนื้อเรื่อง

บทจบของเรื่องชุดนาร์เนีย เนื้อเรื่องดำเนินในช่วงสุดท้ายของอาณาจักรนาร์เนีย ซึ่งปกครองโดยพระเจ้าทิเรียน ราชาองค์สุดท้ายแห่งนาร์เนีย พระเจ้าทิเรียนเป็นเหลนของเหลนของพระเจ้าริเลียน เซนทอร์ตัวหนึ่งทูลเตือนพระเจ้าทิเรียนว่าเคราะห์กรรมใหญ่หลวงกำลังจะมาเยือนนาร์เนีย

## ภาพยนตร์
20th Century Fox และ Walden Media ได้วางแผนจัดสร้างเป็นภาพยนตร์ในชื่อเรื่องว่า "The Chronicles of Narnia: The Last Battle" หรือ "ตำนานแห่งนาร์เนีย ตอนอวสานการยุทธ์"

หมวดหมู่:คนแคระในวัฒนธรรมประชานิยม
อาชากับเด็กชาย

**The Horse and His Boy** หรือ **อาชากับเด็กชาย** เป็นนิยายแฟนตาซีเยาวชนในชุดตำนานแห่งนาร์เนีย เขียนโดยซี.เอส. ลิวอิส ใน ค.ศ. 1955 นับเป็นลำดับที่ห้าตามที่ตีพิมพ์ และลำดับที่สามถ้านับตามเหตุการณ์ในเรื่อง ฉบับภาษาไทยจัดพิมพ์โดยสำนักพิมพ์ผีเสื้อ แปลโดยสุมนา บุณยะรัตเวช

## เนื้อเรื่อง

ชาสต้ารับไม่ได้เมื่อรู้ความจริงว่าตนไม่ใช่ลูกแท้ ๆ ของอาร์ชีช พ่อชาวประมงใจร้ายของเขา แต่เมื่อ‘บรี’ ม้าพูดได้ พาเขาหนีจากดินแดนอันโหดร้ายของพวกคาโลร์เมน เพื่อแสวงหา ‘นาร์เนีย’ดินแดนแสนอิสระและปลอดภัย ซึ่งมีจอมราชันปีเต้อร์ปกครองอย่างผาสุกร่มเย็น ช้าสต้าก็ต้องเผชิญความลึกลับและการผจญภัยมากมายอย่างไม่คาดคิด เขาต้องปลอมตัวผ่านเมืองทัชบาอัน ผ่านหลุมฝังศพน่ากลัว ผ่านวันอันระอุราวจะเผาไหม้ และค่ำคืนสีเงินยวงแห่งทะเลทรายอย่างทรหด ผ่านเทือกเขาสูงแห่งอาร์เค่นแลนด์ แม้กระทั่งวันที่ดินแดนนาร์เนียอยู่ลิบ ๆ เบื้องหน้า เขาบอกตัวเองว่า จะต้องเอาชนะความกลัวให้ได้ ‘หากชนะได้ครั้งนี้ ศึกอื่นใดในชีวิตก็เอาชนะได้ ทำเสียบัดนี้หรือไม่มีวันได้ทำอีกเลย’

## ภาพยนตร์
20th Century Fox และ Walden Media ได้วางแผนที่จะจัดสร้างเป็นภาพยนตร์ในชื่อเรื่องว่า "The Chronicles of Narnia: The Horse and His Boy" หรือ "อภินิหารตำนานแห่งนาร์เนีย ตอน อาชากับเด็กชาย"

## อ้างอิง

หมวดหมู่:วรรณกรรมเยาวชน
หมวดหมู่:วรรณกรรมภาษาอังกฤษ
หมวดหมู่:นาร์เนีย
หมวดหมู่:ตัวละครที่เป็นม้า
กำเนิดและวิวัฒนาการของดาราจักร

การศึกษาเรื่อง**การก่อกำเนิดและวิวัฒนาการของดาราจักร**นั้นเกี่ยวข้องกับกระบวนการกำเนิดเอกภพที่มีลักษณะแตกต่างกันจากจุดเริ่มต้นเดียวกัน การกำเนิดของดาราจักรแรก ๆ การเปลี่ยนแปลงของดาราจักรตามกาลเวลา และกระบวนการที่ก่อให้เกิดโครงสร้างแบบต่าง ๆ จากที่มีการสังเกตดาราจักรข้างเคียง โดยการศึกษาในเรื่องนี้เป็นการศึกษาที่สำคัญเรื่องหนึ่งในวิชาฟิสิกส์ดาราศาสตร์

การกำเนิดดาราจักร เชื่อว่าเกิดจากทฤษฎีการกำเนิดโครงสร้าง (structure formation theories) ซึ่งเป็นผลมาจากเปลี่ยนแปลงขึ้น ๆ ลง ๆ ทางควอนตัมซึ่งมีผลสืบเนื่องมาจากการเกิดบิกแบง (Big Bang) วิวัฒนาการการกำเนิดหลุมดำนี้เป็นที่ยอมรับกันทั่วไปว่าเกิดจากโครงสร้างของแบบจำลองแลมดา-ซีดีเอ็ม( <math>\Lambda</math>) ซึ่งว่าด้วยวัตถุที่เย็นและมืดในจักรวาล โดยกล่าวว่าการรวมตัวของดาราจักรนั้นเป็นเพิ่มมวลที่สามารถจะคาดการณ์รูปร่างและโครงสร้างได้

## อ้างอิง

## ดูเพิ่ม
จักรวานเป็นเพียงแค่การเดินทางที่ยาวนานและไม่มีที่สิ้นสุดลงเพราะใครซักคนกำลังตั้งปัญหาไห้มมนุษย์ได้แก่ไข เหตนั้นมนุษย์ไม่สามารถเดินทางสู่ความจริงที่เห็นอยู่ตรงหน้าและความจริงที่กำลังค้นหาว่าจักรวานนั้นได้กำเนิดขึ้นมาเพราะสาเหตุใดและใยถึงกำเนินอตอมในทุกส่วนของจักรวานใดๆทั้งสิ้น

## แหล่งข้อมูลอื่น
* Image of Andromeda galaxy (M31)  - from:
* NOAO gallery of galaxy images 
* Javascript passive evolution calculator for early type (elliptical) galaxies
* Video on the evolution of galaxies by Canadian astrophysicist Doctor P

หมวดหมู่:วิวัฒนาการของดาวฤกษ์
การก่อกำเนิดและวิวัฒนาการ
มหาเผ่าพันธุ์แห่งยิธ

**มหาเผ่าพันธุ์แห่งยิธ** () หรือ **ยิธเธียน** เป็นมนุษย์ต่างดาวซึ่งมีบทบาทในเรื่องชุดตำนานคธูลู ยิธเธียนปรากฏตัวครั้งแรกในเรื่องสั้น *The Shadow Out of Time* ของเอช. พี. เลิฟคราฟท์ซึ่งเผยแพร่ในปีพ.ศ. 2482 ยิธเธียนได้รับการเรียกว่า *มหาเผ่าพันธุ์* เนื่องจากเป็นเผ่าพันธุ์ที่มีความชำนาญในการเดินทางข้ามกาลเวลา

## ลักษณะทั่วไป
thumb|right|มหาเผ่าพันธุ์แห่งยิธ

มหาเผ่าพันธุ์แห่งยิธเป็นเผ่าพันธุ์ซึ่งเปี่ยมด้วยสติปัญญาและพลังจิต เมื่อดาวเคราะห์ *ยิธ*ซึ่งเป็นบ้านเดิมของมหาเผ่าพันธุ์ใกล้จะแตกดับนั้น เหล่ายิธเธียนได้ใช้พลังสลับจิตกับสิ่งมีชีวิตพื้นเมืองในอดีตกาลของโลก ยิธเธียนอาศัยอยู่บนโลกเป็นเวลาประมาณ 200ล้านปีและเป็นหนึ่งในเผ่าพันธุ์ที่ทำสงครามกับเอลเดอร์ธิงจนต้องหนีไปอยู่ในทะเล มีศัตรูสำคัญคือมนุษย์ต่างดาวอีกกลุ่มซึ่งเรียกว่าฟลายอิงโพลีป( - ติ่งเนื้อบินได้) ซึ่งในที่สุดแล้วอารยธรรมของมหาเผ่าพันธุ์แห่งยิธก็ถูกฟลายอิงโพลีปทำลายล้างในช่วงยุคครีเทเชียส

ร่างของยิธเธียนบนโลกในอดีตนั้นมีลักษณะเป็นทรงกรวยซึ่งมีส่วนยอดเป็นแขนระยางสี่ข้าง โดยสองข้างเป็นก้าม อีกข้างเป็นอวัยวะคล้ายกับแตรสำหรับส่งเสียง และข้างสุดท้ายเป็นซึ่งเป็นส่วนหัวทรงกลมสีเหลืองที่มีตาและหนวดซึ่งเป็นอวัยวะรับเสียงสี่เส้น ความสูงทั้งหมดประมาณ 3 เมตร ยิธเธียนไม่มีเพศและขยายพันธุ์ด้วยสปอร์ ยิธเธียนเป็นเผ่าพันธุ์ที่มีวิทยาการอันก้าวหน้ามาก แต่คุณสมบัติสำคัญที่สุดของยิธเธียนก็คือพลังในการสลับจิตกับสิ่งมีชีวิตอื่นนั่นเอง ซึ่งยิธเธียนสามารถสลับจิตกับสิ่งมีชีวิตที่อยู่ในยุคสมัยอื่นได้ โดยทั่วไปแล้วยิธเธียนจะสลับจิตกับมนุษย์ในปัจจุบันเพื่อเรียนรู้เรื่องราวต่างๆของมนุษย์ ส่วนจิตของมนุษย์ในร่างยิธเธียนก็จะถูกพวกยิธเธียนในอดีตสอบถามเพื่อเก็บข้อมูลเช่นกัน ซึ่งถ้ามนุษย์ที่ถูกสลับจิตไปยอมให้ความร่วมมือกับยิธเธียนในการเก็บข้อมูลก็จะได้รับอนุญาตให้เที่ยวชมเมืองของยิธเธียนและใช้ห้องสมุดขนาดใหญ่ได้ ภายในห้องสมุดนี้เต็มไปด้วยกระบอกโลหะซึ่งใช้เก็บเอกสารเกี่ยวกับประวัติศาสตร์ของเผ่าพันธุ์ต่างๆในจักรวาล มนุษย์ในร่างยิธเธียนยังสามารถพูดคุยกับเผ่าพันธุ์อื่นๆจากทั่วจักรวาลและต่างมิติซึ่งถูกสลับจิตอยู่ในร่างของยิธเธียนเช่นเดียวกัน เมื่อยิธเธียนในร่างมนุษย์เก็บข้อมูลได้จนเป็นที่พอใจแล้วก็จะทำการสลับจิตคืนตามเดิม แต่ความทรงจำเกี่ยวกับมหาเผ่าพันธุ์แห่งยิธก็จะถูกลบออกไปด้วย

## คอเลออปเทรัส

ด้วยความสามารถในการท่องเวลา มหาเผ่าพันธุ์แห่งยิธจึงรู้ล่วงหน้าถึงการล่มสลายของอารยธรรมตนเอง ก่อนหน้าสงครามสุดท้ายกับฟลายอิงโพลีปนั้น มหาเผ่าพันธุ์แห่งยิธได้คัดเลือกจิตที่ดีที่สุดให้ทำการสลับจิตกับ *คอเลออปเทรัส* ()ซึ่งเป็นเผ่าพันธุ์ลักษณะคล้ายตัวด้วงที่ครองโลกหลังจากมนุษย์ และในเวลานั้นเหล่าฟลายอิงโพลีปได้สูญพันธุ์ไปจากโลกแล้ว

## อ้างอิง

หมวดหมู่:สิ่งมีชีวิตในตำนานคธูลู
ครอบครัวตัวดำ

**ครอบครัวตัวดำ** เป็นภาพยนตร์ไทยที่ออกฉาย 11 ตุลาคม พ.ศ. 2550 จำหน่ายโดย พระนครฟิลม์ กำกับการแสดงโดย โน้ต เชิญยิ้ม อำนวยการสร้างโดย ธนพล ธนารุ่งโรจน์, วิชัย ธนารุ่งโรจน์ บทภาพยนตร์โดย บัณฑิต ฤทธิ์ถกล

## เรื่องย่อ
บ้านหลังหนึ่งตั้งอยู่กลางทุ่งนาเขียวชอุ่ม เป็นที่อยู่อาศัยของ **ครอบครัวตัวดำ** **แฉล้ม** (โน้ต เชิญยิ้ม), **ละไม** (ปวันรัตน์ นาคสุริยะ) สองสามีภรรยา พร้อมลูกชาย **แช่ม** (ณัฐวุฒิ สะกิดใจ) อยู่กันอย่างสงบสุขเสมอมา จนวันหนึ่งเกิดลางร้ายกับแช่ม เมื่อแช่มไปเช่ารถกระป๊อเพื่อมารับจ้างในยามว่างจากการทำนา ขณะกำลังจะออกรถก็มีหมาจรจัด 4 ตัวมาฉี่ใส่ล้อทั้งสี่ล้อ พอจะสตาร์ทรถก็มีจิ้งจกตัวเบ้อเริ่มตกลงมา ทุกคนเชื่อว่าเป็นฤกษ์ไม่ดีไม่ควรออกรถ แต่แช่มเห็นว่าเป็นเรื่องเหลวไหล แล้วแช่มก็ออกรถหาลูกค้าแล้วก็ได้ลูกค้ารายแรกให้ไปส่งที่บ้านแช่มเอง ปรากฏว่าลูกค้ารายนั้นเป็นเจ้าหน้าที่ธนาคารที่จะมายึดบ้านและที่นาของเขา ทำเอาทั้งบ้านเครียดหนักไม่รู้ว่าจะหาเงินมาให้ธนาคารจากที่ไหน แฉล้ม ละไม และแช่ม ต่างคนเห็นข่าวปล้นธนาคารจึงคิดที่จะเอาอย่าง ทุกคนเตรียมการเข้ากรุงเทพฯ เพื่อปล้นธนาคารโดยไม่ได้นัดแนะกัน

## นักแสดง
* ณัฐวุฒิ สกิดใจ แสดงเป็น แช่ม
* โน้ต เชิญยิ้ม แสดงเป็น แฉล้ม
* ปวันรัตน์ นาคสุริยะ แสดงเป็น ละไม
* ไมค์ ภิรมย์พร แสดงเป็น สมหมาย
* ราตรี วิทวัส แสดงเป็น พิงกี้
* เอ็ดดี้ ผีน่ารัก แสดงเป็น บริสุทธิ์ (เสี่ยเลี้ยง)
* ดามพ์ ดัสกร แสดงเป็น เสือผล
* สวรส ศรีประทุม แสดงเป็น บังอร
* แดน บุรีรัมย์ แสดงเป็น ปู่ชด
### ดารารับเชิญ
* กล้วย เชิญยิ้ม แสดงเป็น สมบูรณ์
* เต๋อ เชิญยิ้ม แสดงเป็น สมบัติ
* จเร เชิญยิ้ม แสดงเป็น สารวัตรตำรวจ
* จ๊อด เชิญยิ้ม แสดงเป็น ผู้กองตำรวจ
* เต่า เชิญยิ้ม แสดงเป็น นักข่าวโทรทัศน์
* อ่าง เถิดเทิง แสดงเป็น สามีของพิงกี้
* ปลาคาร์ฟ เชิญยิ้ม แสดงเป็น รปภ.ธนาคาร
* สายัณห์ ดอกสะเดา แสดงเป็น เอ๋อเหรอ
* ฤทธิ์ ลือชา แสดงเป็น พ่อของละไม
* ชาณีย์ ยอดชัย แสดงเป็น เสือเก่า
* ฉัตร มงคลชัย แสดงเป็น เสือเก่า
* ประทีป หาญอุดมลาภ แสดงเป็น เสือเก่า
* วันทนา บุญบันเทิง แสดงเป็น สาวเสิร์ฟ
* ดวงชีวัน โกมลเสน แสดงเป็น สาวเสิร์ฟ
* วาสนา ชลากร แสดงเป็น สาวเสิร์ฟ
* อดิเรก วัฏลีลา แสดงเป็น จ่าจู๋
* บุญถิ่น ทวยแก้ว แสดงเป็น หมู่จ๋า
* เอ๋ เชิญยิ้ม แสดงเป็น กะเทย
* วรวิทย์ ผ่องอินทรกุล แสดงเป็น ถม
* วีรวุฒิ ผ่องอินทรกุล แสดงเป็น เถ้าแก่เจ้าของอู่รถ
* สารินี แกล้วทนงค์ แสดงเป็น นักร้องคาเฟ่
* เก่ง เถิดเทิง แสดงเป็น คนเหมือน
* สายเชีย วงศ์วิโรจน์ แสดงเป็น จน / เครียด
* ศักดิ์ชัย ศรีบุญนาค แสดงเป็น ขี้เมาในรถแท็กซี่

## อ้างอิง

* ครอบครัวตัวดำ ที่เว็บไซต์ สยามโซน
* ครอบครัวตัวดำ ที่เว็บไซต์ ThaiFilmDb
* ข้อมูลภาพยนตร์เรื่องครอบครัวตัวดำ ในหนังดี
* ภาพยนตร์ตัวอย่างเรื่อง ครอบครัวตัวดำ 

หมวดหมู่:ภาพยนตร์ภาษาไทย
หมวดหมู่:ภาพยนตร์โดยพระนครฟิลม์
หมวดหมู่:ภาพยนตร์ที่กำกับโดย โน้ต เชิญยิ้ม
หมวดหมู่:ภาพยนตร์ไทยที่ออกฉายในปี พ.ศ. 2550
หมวดหมู่:ภาพยนตร์ตลกไทย
คลับ

**คลับ** (club) อาจหมายถึง
* ชมรม
* ไนต์คลับ
* กระบอง
* คลับ (อัลบั้ม)
* ไม้ตีกอล์ฟ (golf club)
* หน้าไพ่ดอกจิก (clubs)
หลุมดำดาวฤกษ์

**หลุมดำดาวฤกษ์** () เป็นหลุมดำชนิดหนึ่งที่เกิดจากการยุบตัวจากแรงโน้มถ่วงของดาวฤกษ์มวลมาก (ขนาดตั้งแต่ 20 เท่ามวลดวงอาทิตย์ หรือมากกว่า ทั้งนี้ขนาดที่แน่นอนยังคงต้องมีการศึกษาต่อไปเพราะเกี่ยวข้องกับปัจจัยหลายอย่าง) ในช่วงเวลาสุดท้ายของดาวฤกษ์เมื่อสิ้นอายุขัย กระบวนการนี้สามารถสังเกตได้จากการระเบิดของมหานวดารา หรือในแสงวาบรังสีแกมมา หลุมดำดาวฤกษ์ที่ใหญ่ที่สุดเท่าที่เคยพบ (นับถึงปี ค.ศ. 2007) มีขนาด 15.65±1.45 มวลดวงอาทิตย์ นอกจากนี้ยังมีหลักฐานว่า แหล่งกำเนิดรังสีเอกซ์ IC 10 X-1 เป็นหลุมดำดาวฤกษ์ที่คาดว่ามีขนาดมวล 24-34 เท่ามวลดวงอาทิตย์

## ดูเพิ่ม
* หลุมดำ

## อ้างอิง

หมวดหมู่:ปรากฏการณ์ของดาวฤกษ์
หมวดหมู่:หลุมดำ
คลับ (อัลบั้ม)

อัลบั้มชุดที่2ของสครับบ หลังจากที่ชุดแรกเป็นที่นิยมในหมู่เด็กแนวอย่างมาก โดยชุดนี้เพิ่มความใสของป็อปให้มากขึ้นและเอาใจแฟนเพลงในทุกระดับให้เข้าถึงง่ายขึ้นกว่าชุดแรก
เพลงดังที่คุ้นหูคือ "ใกล้" ที่ได้รับคัดเลือกเป็นเพลงประกอบภาพยนตร์ "ปิดเทอมใหญ่ หัวใจว้าวุ่น" ในปี 2551 อีกด้วย
นอกจากนี้ยังมีเพลงประกอบภาพยนตร์อีก3เพลงคือ "คู่กัน" และ "รักกันหนอ" โดยใช้ประกอบภาพยนตร์เรื่องก็เคยสัญญา
"see scape" ประกอบภาพยนตร์เรื่อง "Final Score"

### รายชื่อเพลง
# เวลา
# ใกล้
# เพลงก่อนนอน
# see scape
# ลืม
# คู่กัน
# ขอ
# ลองคิดดู
# ผ่านไปแล้ว
# วันศุกร์
# รักกันหนอ
# วันเกิด

หมวดหมู่:อัลบั้มเพลงไทยสากล
หมวดหมู่:อัลบั้มเพลงในปี พ.ศ. 2548
วัดไผ่โรงวัว

**วัดไผ่โรงวัว** หรือ **วัดโพธาราม** เป็นวัดที่มีชื่อเสียงของจังหวัดสุพรรณบุรี ตั้งอยู่ในพื้นที่ตำบลบางตาเถร อำเภอสองพี่น้อง วัดมีพื้นที่ทั้งหมด 248 ไร่ พื้นที่ของวัดแต่เดิมเป็นดงป่าไผ่ที่ชาวบ้านนำวัวมาผูกไว้ระหว่างทำนา ปัจจุบันภายในวัดมีสิ่งก่อสร้างต่างๆเป็นจำนวนมาก เช่น พระพุทธรูปต่างๆ รูปหล่อพุทธประวัติ พระโพธิสัตว์ พระวิหารร้อยยอด เจดีย์ร้อยยอด สังเวชนียสถานจำลอง เมืองสวรรค์เมืองนรกจำลอง ซึ่งสิ่งก่อสร้างเหล่านี้ทำให้มีนักท่องเที่ยวแวะเวียนมาอย่างสม่ำเสมอ โดยวัดแห่งนี้ ตั้งอยู่บริเวณทางหลวงแผ่นดินหมายเลข 3422 กิโลเมตรที่ 19

## ประวัติ
สร้างเมื่อปี พ.ศ. 2469 เดิมตั้งเป็นสำนักสงฆ์ในพื้นที่ 20 ไร่ ต่อมาชาวบ้านไผ่โรงวัวไปนิมนต์หลวงพ่อขอม จากวัดพระศรีรัตนมหาธาตุใน อ. เมืองมาเป็นเจ้าอาวาส มีการพัฒนาวัดและขยายพื้นที่ออกไป ในขณะนั้นวัดมีชื่ออย่างเป็นทางการว่าวัดโพธาราม แต่ชาวบ้านยังคงเรียกวัดไผ่โรงวัว ใน พ.ศ. 2533 จึงเปลี่ยนเป็นชื่อวัดไผ่โรงวัวดังเดิม

หลวงพ่อขอมได้ดำเนินการก่อสร้าง “พระพุทธโคดม”  เป็นพระพุทธรูปโลหะสำริดองค์ใหญ่ที่สุดในประเทศไทย เริ่มก่อสร้างตั้งแต่ปี พ.ศ. 2502 ใช้เวลาก่อสร้างนานถึง 17 ปี
พระบาทสมเด็จพระมหาภูมิพลอดุลยเดชมหาราช บรมนาถบพิตร ได้เสด็จพระราชดำเนินมาทรงยกพระเกตุมาลา เมื่อวันที่ 12 มีนาคม พ.ศ. 2512
นอกจากพระพุทธโคดมแล้วยังมี "พระกกุสันโธ" สร้างเมื่อปี พ.ศ. 2518-2523 เป็นพระพุทธรูปขนาดใหญ่ปางมารวิชัย องค์สีขาว สูง 28 วา 2 ศอก หน้าตักกว้าง 20 วา
ประดิษฐานอยู่กลางแจ้ง นักท่องเที่ยวสามารถมองเห็นได้แต่ไกล ประชาชนทั่วไปนิยมมากราบไหว้ สังเวชนียสถาน 4 อยู่บริเวณด้านหน้าองค์พระกกุสันโธ
ประกอบด้วยสิ่งก่อสร้างซึ่งจำลองจากสถานที่สำคัญทางพุทธศาสนาสี่แห่งในประเทศอินเดียและเนปาล ได้แก่ สวนลุมพินีสถานที่ประสูติซึ่งปัจจุบันอยู่ในเนปาล
เจดีย์พุทธคยาสถานที่ตรัสรู้ สถูปเมืองสารนาถซึ่งเป็นที่ตั้งของป่าอิสิปตนมฤคทายวันสถานที่แสดงปฐมเทศนา โปรดปัญจวัคคีย์ และกุสินาราสถานที่ปรินิพพานของพระพุทธองค์

## แหล่งค้นคว้าเพิ่มเติม

* แอนเดอร์สัน, เบเนดิกท์. (2552, ต.ค.-ธ.ค.). เปรตประหลาด: ประวัติศาสตร์นรกภูธร. แปลโดย อาดาดล อิงคะวณิช. *อ่าน*. 2(2): 10-36.
* อลังการ เจดีย์ร้อยยอด วัดไผ่โรงวัว วัดสวย สุพรรณบุรี ที่เที่ยวสองพี่น้อง ที่เที่ยวสุพรรณบุรี

## คลังภาพ

ไฟล์:พระพุทธโคดม.jpg|thumb|250px|พระพุทธโคดม
ไฟล์:วัดไผ่1.jpg|thumb|250px|นิโครธารามพุทธวิหารหรือวิหารร้อยยอด
ไฟล์:นรกภูมิที่วัดไผ่โรงวัว.jpg|thumb|250px|นรกภูมิที่วัดไผ่โรงวัว


## อ้างอิง
* สารานุกรมวัฒนธรรมไทย ภาคกลาง เล่ม 8.  กรุงเทพฯ: มูลนิธิสารานุกรมวัฒนธรรมไทย ธนาคารไทยพาณิชย์, 2542, หน้า 3799 - 3801.
* เว็บไซต์ 12ราศรี http://www.12rasi.com/main/index.php?option=com_content&view=section&layout=blog&id=3&Itemid=44&limitstart=5 หัวข้อ วัดไผ่ ของดีดีเพียบ

ไผ่โรงวัว
กีฬามหาวิทยาลัยแห่งประเทศไทย ครั้งที่ 36

**[[กีฬามหาวิทยาลัยแห่งประเทศไทย]] ครั้งที่ 36** หรือ "หัวหมากเกมส์" จัดขึ้นวันที่ 11-18 มกราคม พ.ศ. 2552 ณ มหาวิทยาลัยรามคำแหง

## สัญลักษณ์ประจำการแข่งขัน
### คำขวัญการแข่งขัน
“พลังกีฬา พลังความคิด สร้างบัณฑิตสู่สากล”
คณะกรรมการฯ ได้พิจารณาคัดเลือกคำขวัญที่มีแนวคิดใกล้เคียงกับเป้าหมายของการแข่งขัน “หัวหมากเกมส์” จนได้คำขวัญมา 2 สำนวน และคณะกรรมการฯ ได้นำคำขวัญทั้ง 2 สำนวนดังกล่าวมาปรับเป็นคำขวัญใหม่ให้เหมาะสมยิ่งขึ้น และมีมติเป็นเอกฉันท์ให้คำขวัญที่ปรับใหม่จากแนวคิดเดิมของผู้เข้าประกวดทั้ง 2 สำนวน เป็นคำขวัญของการแข่งขันกีฬามหาวิทยาลัยฯ ครั้งที่ 36 สำหรับเจ้าของสำนวนดังกล่าวนั้น ได้แก่ น.ส.ชลธิดา ติ้งถิ่น นักศึกษาคณะบริหารธุรกิจ มหาวิทยาลัยรามคำแหง และนายสิทธิศักดิ์ ศรีนวลดี นักศึกษาคณะวิทยาศาสตร์ มหาวิทยาลัยรามคำแหง

### ตราสัญลักษณ์

ออกแบบเป็นลายเส้นภาพหลักศิลาจารึก สีน้ำเงิน-ทอง ซึ่งเป็นสัญลักษณ์ของมหาวิทยาลัยรามคำแหง สถาบันที่เป็นเจ้าภาพจัดการแข่งขัน และมีตัวเลข 36 ที่สื่อถึงการแข่งขันกีฬามหาวิทยาลัยฯ ครั้งนี้ โดยตัวเลข 36 ออกแบบด้วยลีลาการเคลื่อนไหวของนักกีฬา ที่กำลังเล่นกีฬาประเภทต่าง ๆ ตราสัญลักษณ์ที่ชนะการประกวดครั้งนี้ เป็นผลงานการออกแบบของ นายขนาน ทิมเทศ อาจารยย์สอนวิชาศิลปศึกษา โรงเรียนไทยนิยมสงเคราะห์ ใน กทม.

### สัตว์นำโชค
ออกแบบเป็นตัวหนุมาน ถือคบเพลิง ซึ่ง ‘หนุมาน’นั้น
เป็นทหารเอกของพระรามในวรรณคดี เรื่อง “รามเกียรติ์” ที่คนไทยรู้จักกันดีว่ามีพละกำลังเข้มแข็ง กล้าหาญ คล่องแคล่วว่องไว พรั่งพร้อมด้วยไหวพริบปฏิภาณและความซื่อสัตย์ ‘หนุมาน’ จึงเป็นสัญลักษณ์ที่สื่อถึงสติปัญญาและคุณธรรม สำหรับสัตว์นำโชคในครั้งนี้เป็นการออกแบบของ นายอนิรุทธิ์ เอมอิ่ม นักออกแบบผลิตภัณฑ์บริษัท Dr.Ed & Toys

## สถาบันที่เข้าร่วมแข่งขัน
สถาบันการศึกษาที่ส่งนักกีฬาเข้าร่วมการแข่งขันกีฬามหาวิทยาลัยแห่งประเทศไทย ครั้งที่ 36 มีจำนวนทั้งสิ้น 117 สถาบัน ได้แก่

## ชนิดกีฬา

## สรุปเหรียญการแข่งขัน

## อ้างอิง

* สรุปเหรียญแยกตามสถาบัน 

## แหล่งข้อมูลอื่น
* หัวหมากเกมส์ 

หมวดหมู่:กีฬามหาวิทยาลัยแห่งประเทศไทย
หมวดหมู่:การแข่งขันกีฬาในกรุงเทพมหานคร
หมวดหมู่:มหาวิทยาลัยรามคำแหง
มุกดา

**มุกดา**, **มุกดาหาร** หรือ **จันทรกานต์** (moonstone) เป็นแร่เฟลด์สปาร์ความแข็งประมาณ 5-6 โมส เป็นหนึ่งในนพรัตน์ของไทย มีทั้งสีขาวหมอกมัวคล้ายหมอกน้ำค้างยามเช้าตามหลักการนำมาประกอบเครื่องนพรัตน์ ดังคำกลอนที่ว่า "มุกดาหารหมอกมัว" และสีอื่น ๆ เช่น ขาว ส้ม น้ำผึ้ง ขาวใส เทา น้ำตาล ส่วนมากแล้วมุกดาหารจะมีเนื้อขุ่นหาที่ใสสะอาดได้ยาก แต่เนื้อที่ขุ่นมีลักษณะพิเศษมีเหลือบรุ้งสีออกฟ้าสีนวลคล้ายดั่งดวงจันทร์ หลายวัฒนธรรมจึงมีความเชื่อว่ามุกดาหารมีกำเนิดจากแสงของพระจันทร์ บางชิ้นเกิดเส้นพาดกลางคล้ายตาแมว (คล้ายปรากฏการณ์ที่พบในไพฑูรย์แต่จะไม่คมชัดมากเท่า) ด้วยเหตุนี้จึงนิยมเจียรไนมุกดาหารเป็นทรงหลังเต่า การใช้งานควรระมัดระวังการกระทบเสียดสี ราคานั้นไม่สูงเพราะหาง่ายแหล่งที่สำคัญเช่น พม่า ศรีลังกา (สองแหล่งนี้คูณภาพสูงที่สุด) อินเดีย มาดากัสการ์ บราซิล สหรัฐ เม็กซิโก แทนซาเนีย ฯลฯ

นอกจากนี้มุกดายังหมายถึงไข่มุกด้วย

## อ้างอิง

หมวดหมู่:อัญมณี
โวนท์บีลอง

"**โวนท์บีลอง**" () เป็นซิงเกิลพิเศษระหว่างวงเอ็กซ์ไซล์  และคุมิ โคดะ ออกจำหน่ายเมื่อวันที่ 22 พฤศจิกายน พ.ศ. 2549  เป็นเพลงเดิมของ DA BUBBLEGUM BROTHERS ในปี พ.ศ. 2533 โดยเป็นซิงเกิลพิเศษที่ 2 ของวงเอ็กซ์ไซล์  หลังจากซิงเกิลแรก "SCREAM" ได้ร่วมงานกับวงเกลย์  

เพลง "โวนท์บีลอง" ไม่ได้บรรจุไว้ในอัลบั้มใดเลย  ในฉบับซิงเกิลมีการแบ่งช่วงออกเป็น 2 ฉบับ คือ คาราโอเกะสำหรับผู้ชาย  และคาราโอเกะสำหรับผู้หญิง  แต่ในฉบับอัลบั้มของเอ็กซ์ไซล์  ได้เปลี่ยนเป็นเพลง "โวนท์บีลอง" ร้องกับเนเวอร์แลนด์ โดยบรรจุในอัลบั้ม *เอ็กไซล์อีโวลูชัน* และ *เอ็กซ์ไซล์แคทชีเบสท์*  และเปลี่ยนช่วงร้องของคุมิ โคดะเป็น TAKAHIRO แทน  ส่วนในฉบับอัลบั้มของคุมิ โคดะ  ได้เปลี่ยนเป็นเพลง "โวนท์บีลอง~แบล็กเชอร์รีเวอร์ชัน~" และ "โวนท์บีลอง~เรดเชอร์รีเวอร์ชัน~" แทน  และบรรจุในอัลบั้ม *แบล็กเชอร์รี*  

เพลง "โวนท์บีลอง" เป็นเพลงประกอบโฆษณา dwango.jp, mu-mo และ music.jp  และนอกจากนี้ยังเป็นเพลงประกอบเกม "ไทโกะทัตสึจิน" บนเครื่องเกมนินเทนโด ดีเอสอีกด้วย
## รายชื่อเพลง
# โวนท์บีลอง
# โวนท์บีลอง (คาราโอเกะ)
# โวนท์บีลอง (คาราโอเกะสำหรับผู้ชาย)
# โวนท์บีลอง (คาราโอเกะสำหรับผู้หญิง)
## มิวสิกวีดีโอ
# โวนท์บีลอง (มิวสิกวิดีโอ)
# โวนท์บีลอง (เบื้องหลังการสร้าง) *เฉพาะการผลิตครั้งแรก

## ชาร์ต
;ชาร์ตออริกอน (ในญี่ปุ่น)

หมวดหมู่:ซิงเกิลในปี พ.ศ. 2549
หมวดหมู่:บทความซิงเกิลที่มีกล่องข้อมูลพร้อมตำแหน่งในชาร์ต
หมวดหมู่:เพลงญี่ปุ่น
หมวดหมู่:เพลงของคูมิ โคดะ
หมวดหมู่:เพลงของเอ็กซ์ไซล์
อำมหิตสุดขอบ(คลั่ง)

thumbnail|นักแสดง
**อำมหิตสุดขอบ(คลั่ง)** (, ) เป็นภาพยนตร์แนวสยองขวัญสัญชาติฝรั่งเศส เปิดตัวในปี พ.ศ. 2550 ประพันธ์บทและกำกับโดยกซาวีเย ฌอง (Xavier Gens) นำแสดงโดย Estelle Lefébure, Samuel Le Bihan และ Aurélien Wiik

## นักแสดง
* Aurélien Wiik แสดงเป็น Alex
* Samuel Le Bihan แสดงเป็น Goetz
* Estelle Lefébure แสดงเป็น Gilberte
* Karina Testa แสดงเป็น Yasmine
* David Saracino แสดงเป็น Tom
* Chems Dahmani แสดงเป็น Farid
* Adel Bencherif แสดงเป็น Sami
* Maud Forget แสดงเป็น Eva
* Amélie Daure แสดงเป็น Klaudia
* Rosine Favey แสดงเป็น La mere
* Joël Lefrançois แสดงเป็น Hans
* Patrick Ligardes แสดงเป็น Karl
* Jean-Pierre Jorris แสดงเป็น Von Geisler

## ดูเพิ่ม
* เว็บไซต์อย่างเป็นทางการ 
* ข้อมูลภาพยนตร์เรื่อง อำมหิตสุดขอบคลั่งในเว็บไซต์หนังดี
* 
* EyeForFilm.co.uk - Interview with director Xavier Gens

หมวดหมู่:ภาพยนตร์ที่ออกฉายในปี พ.ศ. 2550
หมวดหมู่:ภาพยนตร์ฝรั่งเศส
หมวดหมู่:ภาพยนตร์สวิตเซอร์แลนด์
หมวดหมู่:ภาพยนตร์สยองขวัญ
วิศวกรรมสำรวจ

**วิศวกรรมสำรวจ**  เป็นศาสตร์และเทคโนโลยีที่เกี่ยวข้องกับการสำรวจ บันทึก ประมวลผล วิเคราะห์ เผยแพร่ และ การใช้งานสารสนเทศที่เกี่ยวข้องกับตำแหน่ง ไม่ว่าจะเป็นเชิงภูมิศาสตร์ (ปรากฏการณ์ที่เกิดขึ้นบนผิวโลก) อวกาศ และใต้ดิน วิศวกรรมสำรวจประกอบด้วยสาขาวิชาต่าง ๆ ที่เกี่ยวข้องกันเพื่อให้เข้าใจลักษณะแบบจำลองของปรากฏการณ์ทางกายภาพต่าง ๆ และสามารถถ่ายทอดสิ่งเหล่านั้นลงมาเป็นข้อมูลรูปแผนที่ที่มีความถูกต้องและ น่าเชื่อถือทางตำแหน่งและข้อมูลอธิบายปรากฏการณ์นั้น ๆ สาขาวิชาวิศวกรรมสำรวจประกอบด้วย
*การรังวัดระยะใกล้ด้วยภาพถ่ายทางอากาศ(Close range photogrametry)
*การรังวัด
* ระบบภูมิสารสนเทศ (Geo-Information System, GIS)
* การรังวัดด้วยสัญญาณระบบดาวเทียมนำหน (Global Navigation Satellite System, GNSS)
* การรังวัดและทำแผนที่จากภาพถ่ายทางอากาศ (Digital Photogrammetry)
* การรังวัดและทำแผนที่จากภาพดาวเทียมรายละเอียดสูง (High Resolution Satellite Imagery)
* การสำรวจระยะไกล (Remote Sensing)
* การทำแผนที่ด้วยคอมพิวเตอร์ (Computer-assisted Mapping)
* งานรังวัดขั้นสูง (Geodetic Surveying) และงานรังวัดความละเอียดสูง (High Precision Measurement)

สำหรับการเรียนการสอนสาขาวิศวกรรมสำรวจในประเทศไทย มีดังนี้
# ภาควิชาวิศวกรรมสำรวจ คณะวิศวกรรมศาสตร์ จุฬาลงกรณ์มหาวิทยาลัย ก่อตั้งเมื่อปี พ.ศ. 2498 และในปัจจุบันเป็นภาควิชาเดียวในประเทศไทยที่เปิดการเรียนการสอนและวิจัยในระดับปริญญาตรี ปริญญาโท และปริญญาเอกทางด้านวิศวกรรมสำรวจ
# สาขาวิศวกรรมสำรวจ คณะวิศวกรรมศาสตร์ มหาวิทยาลัยเทคโนโลยีราชมงคลกรุงเทพ  (ชื่อเดิม วิทยาเขตเทคนิคกรุงเทพ) เริ่มก่อตั้งตั้งขึ้นมา เมื่อพ.ศ. 2498 เปิดสอนการเรียนการสอนในระดับปริญญาตรีภาคปกติ และปริญญาตรีภาคสมทบ
# สาขาวิศวกรรมสำรวจและสารสนเทศภูมิศาสตร์ คณะวิศวกรรมศาสตร์ มหาวิทยาลัยเกษตรศาสตร์ (วิทยาเขตบางเขน) เปิดสอนการเรียนการสอนระดับปริญญาตรีภาคพิเศษ  หมวดหมู่:สาขาทางวิศวกรรมศาสตร์
#หลักสูตรสาขาวิชาวิศวกรรมสำรวจ สาขาวิศวกรรมโยธา คณะวิศวกรรมศาสตร์ มหาวิทยาลัยเทคโนโลยีราชมงคลศรีวิชัย เปิดสอนในระดับปริญญาตรี (รับนักศึกษาแผนการเรียนวิทย์-คณิต ปวช. และ ปวส.) 
#สาขาวิศวกรรมแผนที่และการทหาร ส่วนการศึกษา โรงเรียนนายร้อยพระจุลจอมเกล้า เปิดสอนการเรียนการสอนระดับปริญญาตรี (รับเฉพาะนักเรียนนายร้อย โรงเรียนนายร้อยพระจุลจอมเกล้า เพื่อสำเร็จไปรับราชการในกรมแผนที่ทหาร กองบัญชาการกองทัพไทย และกองทัพบก) 
#หลักสูตรวิศวะกรรมสํารวจ โรงเรียนแผนที่ กรมแผนที่ทหาร รับวุฒิมัธยมศึกษาปีที่6 เกรดเฉลี่ย2.2ขึ้นไปโดยจบหลักสูตรรับวุฒิระดับปวส.ติดตําแหน่งสิบตรี และ บรรจุลงกรมแผนที่ทหาร หรือ นทพ/นพค ทั่วประเทศ
ป่าชายหาด

[thumb|ป่าชายหาดที่มี[สนทะเลขึ้น ที่รัฐอานธรประเทศ ประเทศอินเดีย]]
**ป่าชายหาด** ()  เป็นลักษณะของป่าประเภทหนึ่ง  จัดเป็นป่าละเมาะหรือป่าโปร่งไม่ผลัดใบขึ้นอยู่ตามบริเวณหาดชายหรือเนินทรายริมทะเล หรือชายฝั่ง เป็นป่าที่มีขนาดเล็กเกิดขึ้นด้านหลังของสันทรายตามแนวชายฝั่ง น้ำทะเลท่วมไม่ถึง สภาพดินเป็นดินทรายและมีความเค็มสูง เป็นป่าที่มีความแตกต่างจากป่าทั่ว ๆ ไปอย่างเห็นได้ชัดเจน คือ ไม่มีความอุดมสมบูรณ์ สภาพโดยทั่วไปแห้งแล้ง ใบไม้ในป่าจะเป็นลักษณะหงิกงอ แต่นี่คือลักษณะของป่าชายหาดที่สมบูรณ์

ป่าชายหาดเป็นป่าที่ได้รับอิทธิพลจากกระแสลม, กระแสคลื่น รวมถึงไอเค็มจากทะเล, แสงแดดร้อนจัด, สภาพความชื้นสุดขั้วทั้งชื้นจัด, ชื้นน้อย และชื้นปานกลาง ระบบนิเวศจึงประกอบด้วยเนินทรายหรือหาดทรายและมีพืชประเภท ไม้เถาหรือไม้เลื้อย, ไม้พุ่ม และไม้ยืนต้นที่มีลำต้นคดงอ และมีความสูงเพิ่มขึ้นเรื่อย ๆ เมื่ออยู่ห่างจากชายหาดออกไป ไม้ที่เป็นประเภทหญ้าหรือไม้เลื้อยได้แก่ หญ้าลิงลม, ผักบุ้งทะเล, หญ้าทะเล, เตย ซึ่งรากของไม้เหล่านี้จะช่วยในการยึดเกาะพื้นทรายทำให้พื้นทรายมีความแน่นหนาแข็งแรงมากขึ้น เพื่อที่จะให้รากของไม้ที่ใหญ่กว่า เช่น ไม้พุ่มได้เกาะต่อไป  ประเภทของไม้พุ่ม ได้แก่ รักทะเล, ปอทะเล, เสมา, ซิงซี่, หนามหัน, กำจาย ขึ้นเป็นกลุ่ม ๆ ช่วยบังลมทะเลเป็นปราการให้แก่ไม้ชนิดที่ไม่สามารถทนเค็มได้ ประเภทของไม้ยืนต้น เช่น กระทิง, หูกวาง, โพทะเล, ตีนเป็ดทะเล, หยีน้ำ, มะนาวผี, ข่อย แต่ลำต้นไม่สูงมากนัก ใบมีความหงิกงอตามกระแสลม เรือนยอดอยู่ติดกัน และมักมีหนามแหลม บางพื้นที่อาจมีไม้ยืนต้นขนาดใหญ่ เช่น ยางนา หรือตะเคียน ขึ้นอยู่ด้วยก็ได้

ในฤดูมรสุมช่วงที่เป็นเนินทรายอาจมีน้ำท่วมขังเป็นบ่อหรือแอ่ง จึงกลายเป็นที่อยู่อาศัยของสัตว์น้ำและสัตว์สะเทินน้ำสะเทินบกขนาดเล็ก และกลายเป็นแหล่งน้ำจืดที่เชื่อมโยงกับลำธาร

ประโยชน์ของป่าชายหาด คือ ช่วยรักษาความสมดุลระหว่างนิเวศวิทยาชายฝั่งกับนิเวศวิทยาบนบก ช่วยป้องกันการกัดเซาะชายหาดและการทับถมกันของตะกอนชายหาดซึ่งเกิดจากการหมุนเวียนตามสภาพของฤดูกาล 

ในประเทศไทย พบป่าชายหาดได้ทั่วไปตามฝั่งทะเลอ่าวไทย ในภาคตะวันออกตั้งแต่จังหวัดชลบุรีไปจนถึงจังหวัดตราด ทางภาคใต้ตั้งแต่จังหวัดเพชรบุรีไปจนถึงประเทศมาเลเซีย รวมถึงตามเกาะแก่งต่าง ๆ กลางทะเล จนอาจกล่าวได้ว่า มีป่าชายหาดอยู่ทุกพื้นที่ ๆ มีทะเล

ปัจจุบัน ป่าชายหาดถูกบุกรุกทำลายจากมนุษย์ สาเหตุมาจากการไม่เห็นค่าความสำคัญ ด้วยเห็นว่าเป็นเพียงพื้นที่รกร้างหรือเป็นวัชพืช โดยการนำเอาพื้นที่ไปใช้ประโยชน์ในเชิงท่องเที่ยว เช่น ปลูกบังกะโล, รีสอร์ต หรือบุกรุกเพื่อพื้นที่ทำการเกษตร เช่น ปาล์มน้ำมัน หรือนากุ้ง

## อ้างอิง

## แหล่งข้อมูลอื่น
*ป่าชายหาด (Beach Forest)  จากสำนักงานนโยบายและแผนทรัพยากรธรรมชาติและสิ่งแวดล้อม
นิชาภา โพธิ์งาม

**นิชาภา โพธิ์งาม** เกิดเมื่อวันที่  เป็นนักร้องชาวไทย บุตรสาวของเทพ โพธิ์งาม นักแสดงตลก 
จบการศึกษาที่มหาวิทยาลัยกรุงเทพ คณะบริหารธุรกิจสาขาการจัดการธุรกิจระหว่างประเทศ

นิชาภา เป็นที่รู้จักจากเพลง "คำถาม" เพลงแรกของเธอ ภายใต้สังกัดค่ายลักษ์มิวสิก เมื่อเธอมีอายุเพียง 14 ปี และก็ได้มีผลงานออกมาอย่างสืบเนื่องในอีกหลายอัลบั้ม จากค่ายลักษ์มิวสิก อาทิ เพลง "เพื่อนรัก..รักเพื่อน" ในอัลบั้ม *Behind the Songs* ของหมอเอิ้น พิยะดา, เพลง "อยากมีสิทธิ์ใช้คำว่ารัก" ในอัลบั้ม *Happy Story*, นอกจากนี้ยังร่วมร้องเพลงประกอบภาพยนตร์เรื่อง "โกยเถอะเกย์" และร้องเพลงประกอบละคร เรื่อง "สร้อยแสงจันทร์" 

หมวดหมู่:นักร้องเด็กชาวไทย
เสนีย์ วิลาวรรณ

ผู้ช่วยศาสตราจารย์ ร้อยเอก **เสนีย์ วิลาวรรณ** ปูชนียบุคคลด้านภาษาไทย ประจำปีพุทธศักราช 2554 เกิดเมื่อ พ.ศ. 2472 ที่ตำบลราษฎร์นิยม อำเภอไทรน้อย จังหวัดนนทบุรี

## การศึกษา
ศึกษาระดับประถมศึกษาที่ โรงเรียนวัดราษฎร์นิยม จังหวัดนนทบุรี ระดับมัธยมศึกษาที่ โรงเรียนวัดเขมาภิรตาราม จังหวัดนนทบุรี โดยเป็นนักเรียน ยุวชนทหาร รุ่นสุดท้าย

ศึกษาระดับเตรียมอุดมศึกษา ที่โรงเรียนเตรียมอุดมศึกษา มหาวิทยาลัยธรรมศาสตร์และการเมือง 
เป็นนักเรียนเตรียมปริญญา มหาวิทยาลัยธรรมศาสตร์และการเมือง รุ่นสุดท้าย ระหว่าง พ.ศ. 2489-2490 (ต.ม.ธ.ก. รุ่นที่ 8)

การศึกษาระดับอุดมศึกษา   จบ อักษรศาสตรบัณฑิต (อ.บ.) คณะอักษรศาสตร์ จุฬาลงกรณ์มหาวิทยาลัย และต่อด้วย  ครุศาสตรบัณฑิต เป็น ค.บ.รุ่นแรก เมื่อหลักสูตรยังอยู่ใน แผนกครุศาสตร์  คณะอักษรศาสตร์และครุศาสตร์ จุฬาลงกรณ์มหาวิทยาลัย หลังจากรับราชการที่มหาวิทยาลัยศิลปากรแล้ว ศึกษาต่อจนจบ Master of Arts (M.A.) จากEastern Michigan University รัฐมิชิแกน ประเทศสหรัฐอเมริกา

## การรับราชการ
พ.ศ. 2498 เป็นอาจารย์สอนภาษาไทยที่โรงเรียนเตรียมนายร้อย โรงเรียนนายร้อยพระจุลจอมเกล้า เมื่อมีการรวมโรงเรียนเตรียมนายร้อยของทุกเหล่าทัพ กับโรงเรียนเตรียมนายร้อยตำรวจเข้าด้วยกันเป็น โรงเรียนเตรียมทหาร จึงย้ายไปเป็นอาจารย์สอนภาษาไทย ที่โรงเรียนเตรียมทหาร ตั้งแต่แรกสถาปนาโรงเรียน ใน พ.ศ. 2501 และโอนไปรับราชการที่คณะโบราณคดี มหาวิทยาลัยศิลปากร ในปี พ.ศ. 2509  

พ.ศ. 2509  ย้ายมารับราชการเป็นอาจารย์ที่คณะโบราณคดี มหาวิทยาลัยศิลปากร
เป็นหัวหน้าภาควิชาภาษาตะวันออก คณะโบราณคดี มหาวิทยาลัยศิลปากร เป็นคนแรกจนเกษียณราชการ  ตั้งแต่ภาควิชาเริ่มจัดสอนวิชาเอกภาษาไทย ระดับปริญญาตรี และปริญญาโท สาขาจารึกภาษาไทยและสาขาจารึกภาษาตะวันออก ดำรงตำแหน่งหัวหน้าภาควิชาภาษาตะวันออก ตลอดเวลารับราชการที่คณะโบราณคดีเคยดำรงตำแหน่งคณบดีคณะโบราณคดี มหาวิทยาลัยศิลปากร ระหว่าง 26 มิถุนายน พ.ศ. 2518 – 3 มีนาคม พ.ศ. 2521 เกษียณอายุราชการ เมื่อ พ.ศ. 2532 


นอกจากงานราชการแล้ว ยังมีผลงานการเรียบเรียงตำราและแบบเรียนภาษาไทยตั้งแต่ระดับปฐมวัยถึงระดับมัธยมศึกษาตอนปลายที่ใช้ในโรงเรียนต่างๆ เป็นจำนวนร้อยกว่าเล่ม

## รางวัลระดับชาติ
กระทรวงวัฒนธรรมประกาศยกย่องเชิดชูเกียรติให้ผู้ช่วยศาสตราจารย์เสนีย์ วิลาวรรณเป็นปูชนียบุคคลด้านภาษาไทย ประจำปีพุทธศักราช 2554 เมื่อวันที่ 6 กรกฎาคม 2554

## เครื่องราชอิสริยาภรณ์

## อ้างอิง

* ผู้ช่วยศาสตราจารย์ ร้อยเอก เสนีย์ วิลาวรรณ  

หมวดหมู่:ทหารบกชาวไทย
หมวดหมู่:ร้อยเอก
หมวดหมู่:อาจารย์คณะอักษรศาสตร์ - ศิลปศาสตร์ - มนุษยศาสตร์
หมวดหมู่:นักภาษาศาสตร์ชาวไทย
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะโบราณคดี มหาวิทยาลัยศิลปากร
หมวดหมู่:บุคคลจากโรงเรียนวัดเขมาภิรตาราม
หมวดหมู่:นิสิตเก่าคณะครุศาสตร์ จุฬาลงกรณ์มหาวิทยาลัย
ด้ามขวาน

**วงด้ามขวาน** วงดนตรีเพื่อชีวิตระดับตำนานอีกวงหนึ่งของภาคใต้ ก่อตั้งโดย **ยงยุทธ์ ดำศรี** หรือ **ยุทธ์ ด้ามขวาน** หรือที่เรียกกันว่า *อาจารย์ยุทธ์*  ชาวจังหวัดนครศรีธรรมราช ซึ่งปัจจุบันรับราชการเป็นอาจารย์ประจำมหาวิทยาลัยราชภัฏธนบุรี  มีสมาชิกในวงแรกก่อตั้ง 10 คน ซึ่งล้วนแต่คนภาคใต้ทั้งสิ้น 

วงด้ามขวานถือเป็นต้นแบบให้กับวงดนตรีเพื่อชีวิตภาคใต้อีกหลายวง เช่น มาลีฮวนน่า ตีฆอลาซู สันติภาพ เป็นต้น 

มีหลายเพลงที่ได้รับความนิยมเช่น ไก่เถื่อน อิไซกูนิ คน_หนน_คด*กรรณิการ์, ดวงอาทิตย์ตกดิน* เป็นต้น

ในการชุมนุมของพันธมิตรประชาชนเพื่อประชาธิปไตย พ.ศ. 2551 วงด้ามขวานถือเป็นวงหนึ่งที่เข้าร่วมในการชุมนุมครั้งนี้ด้วย อัลบั้ม คะยั้นคะยอ ไก่เถื่อน ภูมิปัญญา เรื่องมันเป็นพรรค์นี้ ออกในช่วง3ปีทั้งหมด4ชุด นกเขาโต๊ะครู กรรมพันธุ์ แล้วอีกหลายชุด

## อ้างอิง
* วงด้ามขวานกับอ.ยงยุทธ์

หมวดหมู่:ดนตรีเพื่อชีวิต
หมวดหมู่:พันธมิตรประชาชนเพื่อประชาธิปไตย
หมวดหมู่:กลุ่มดนตรีไทยในยุค 1990
คาบสมุทรมาเก๊า

thumb|right|320px|แผนที่แสดงคาบสมุทรมาเก๊า ซึ่งอยู่ทางด้านบนของแผนที่ ติดกับจังหวัดจูไห่
**คาบสมุทรมาเก๊า** (จีนตัวเต็ม: 澳門半島; ) เป็นคาบสมุทรในเขตบริหารพิเศษมาเก๊า สาธารณรัฐประชาชนจีน ซึ่งเป็นพื้นที่ส่วนแรกที่ชาวโปรตุเกสเข้ามาตั้งรกรากจนกลายเป็นอาณานิคมในที่สุด คาบสมุทรมาเก๊ามีอาณาเขตติดต่อกับจังหวัดจูไห่ทางเหนือ และเชื่อมต่อกับไทปาทางใต้ด้วยสะพาน 3 แห่ง

ม
หมวดหมู่:มาเก๊า
โยชิโร นากามัตสึ

**โยชิโร นากามัตสึ**  () เป็นนักคิด นักประดิษฐ์ และชาวญี่ปุ่น ในปัจจุบันถือได้ว่าเป็นผู้คิดค้น และประดิษฐ์สิ่งของที่ได้รับการจดสิทธิบัตรมาแล้วมากกว่า 3,000 ชิ้น  ตัวอย่างเช่น ฟลอปปีดิสก์, นาฬิกาดิจิทัล, แผ่นซีดี และที่ปั้มน้ำด้วยมือ

## แหล่งข้อมูลอื่น
* เว็บไซต์อย่างเป็นทางการ 

หมวดหมู่:นักประดิษฐ์ชาวญี่ปุ่น
หมวดหมู่:บุคคลจากโตเกียว
หมวดหมู่:ผู้สมัครรับเลือกตั้งทางการเมืองชาวญี่ปุ่น
เห็บลม

เห็บลม เป็นสัตว์ตัวเล็กๆขนาดประมาณหัวเข็มหมุดเห็บชนิดนี้จึงสามารถลอยไปตามกระแสลมได้ โดยทั่วไปแล้วพบได้ในฤดูแล้งในเขตป่า ในเขตอุทยานแห่งชาติ เห็บลมเป็นสัตว์ที่กินเลือดสัตว์อื่นเช่น กวาง เก้ง เมื่อคนเราไปเดินในป่า อาจถูกเห็บลมกัด อาการเมื่อถูกกัดเห็บลมจะเกาะติดอยู่ที่ผิวหนังโดยเราไม่รู้ตัว เป็น 3-4 วัน บางคนที่มีอาการแพ้อาจเป็นไข้ทุกวัน รอบๆบริเวณที่ถูกกัดเป็นผื่นแดงเจ็บคัน  เราควรสำรวจร่างกายทุกครั้งเมื่อกลับออกจากป่า หรือสวนสัตว์เปิด

หมวดหมู่:ปรสิต
ฟลายอิงโพลีป

**ฟลายอิงโพลีป** () บางครั้งก็เรียกว่า **เอลเดอร์บีอิง** หรือ **เผ่าโพลีปัส** เป็นสิ่งมีชีวิตจากต่างดาวซึ่งมีบทบาทในเรื่องชุดตำนานคธูลู ฟลายอิงโพลีปปรากฏตัวครั้งแรกในเรื่องสั้น *The Shadow Out of Time* ของเอช. พี. เลิฟคราฟท์ซึ่งเผยแพร่ในปีพ.ศ. 2482 ชื่อฟลายอิงโพลีปซึ่งแปลว่า *ติ่งเนื้อบินได้* นี้มาจากรูปร่างของสิ่งมีชีวิตชนิดนี้และความสามารถในการลอยตัวกลางอากาศ

## ลักษณะ
200px|thumb|right|ฟลายอิงโพลีป
ฟลายอิงโพลีปเป็นเผ่าพันธุ์ซึ่งมายังโลกเมื่อประมาณ 750 ล้านปีก่อน ซึ่งฟลายอิงโพลีปยังได้ตั้งรกรากบนดาวเคราะห์อื่นอีกสามดวงในระบบสุริยะจักรวาล ซึ่งหนึ่งในนั้นก็คือ *ยาคช์* (ดาวเนปจูน) ฟลายอิงโพลีปได้สร้างเมืองหินบะซอลต์ที่เต็มไปด้วยหอคอยสูงซึ่งไม่มีหน้าต่าง ต่อมาจึงได้พยายามตั้งนิคมในมหาสมุทรแต่ก็ถูกเอลเดอร์ธิงขับไล่จนล้มเลิกไป

ฟลายอิงโพลีปเป็นสิ่งมีชีวิตที่ตาบอด แต่มีสัมผัสพิเศษที่วัตถุต่างๆไม่สามารถปิดกั้นได้ ร่างกายของฟลายอิงโพลีปเป็นกึ่งสสาร ซึ่งแม้จะมีลักษณะคล้ายของแข็งและสามารถกระทบกับวัตถุต่างๆได้แต่ก็ทำให้ทนทานต่อการบาดเจ็บทางกายภาพมาก แต่สามารถถูกฆ่าตายได้ด้วยพลังงานจำพวกไฟฟ้าซึ่งเป็นจุดอ่อน จิตใจของฟลายอิงโพลีปนั้นแปลกประหลาดกว่าเผ่าพันธุ์อื่นๆจนมหาเผ่าพันธุ์แห่งยิธก็ไม่สามารถใช้พลังสลับจิตได้กับฟลายอิงโพลีปได้

ฟลายอิงโพลีปสามารถบินได้แม้จะไม่มีปีกและเมื่ออยู่บนพื้นก็จะทิ้งรอยเท้าขนาดใหญ่เอาไว้ ฟลายอิงโพลีปสามารถทำให้ตัวเองล่องหนได้ แต่เนื่องจากจะส่งเสียงคล้ายกับผิวปากตลอดเวลาจึงทำให้ศัตรูรู้ตัวเสมอ ฟลายอิงโพลีปยังสามารถเรียกและควบคุมลมได้และใช้เป็นอาวุธในการต่อสู้

เมื่อมหาเผ่าพันธุ์แห่งยิธมายังโลกนั้นก็ได้ทำสงครามกับฟลายอิงโพลีปด้วยวิทยาการที่ล้ำหน้าจนสามารถขับไล่ฟลายอิงโพลีปให้หนีลงไปในถ้ำใต้ดินได้ มหาเผ่าพันธุ์แห่งยิธได้ใช้ประตูกลปิดทางเข้าของถ้ำใต้ดินไว้ และทิ้งเมืองของฟลายอิงโพลีปให้ร้างไว้อย่างนั้น แต่ในที่สุดฟลายอิงโพลีปก็ได้หลุดจากการกักขังและได้ทำลายล้างอารยธรรมของมหาเผ่าพันธุ์แห่งยิธจนสิ้นไป แต่หลังจากนั้นก็กลับไปอาศัยในถ้ำใต้ดินโดยไม่ออกมาอีก

## ในสื่ออื่นๆ
* ฟลายอิงโพลีปปรากฏตัวเป็นศัตรูระดับบอสในวิดีโอเกม *Call of Cthulhu: Dark Corners of the Earth*

## อ้างอิง

*

*

*

หมวดหมู่:สิ่งมีชีวิตในตำนานคธูลู
การฆ่าล้างเผ่าพันธุ์

**การฆ่าล้างเผ่าพันธุ์** () คือ การกระทำอย่างเป็นระบบและไตร่ตรองไว้ก่อนเพื่อทำลายกลุ่มชาติพันธุ์ กลุ่มเชื้อชาติ กลุ่มชนในชาติ หรือกลุ่มชนทางศาสนาทั้งกลุ่มหรือส่วนใหญ่

ถึงแม้จะมีผู้ให้นิยามของ "ฆ่าล้างเผ่าพันธุ์" ไว้มากมายและบางทีก็แตกต่างกันโดยสิ้นเชิง แต่ทางนิติศาสตร์นั้น สหประชาชาติได้กำหนดนิยามของพฤติการณ์นี้ในข้อ 2 แห่งอนุสัญญาว่าด้วยการป้องกันและลงโทษความผิดอาญาฐานฆ่าล้างเผ่าพันธุ์ (United Nations Convention on the Prevention and Punishment of the Crime of Genocide) ว่า ฆ่าล้างเผ่าพันธุ์ หมายถึง "การกระทำอย่างหนึ่งอย่างใดโดยมีวัตถุประสงค์เพื่อทำลายกลุ่มชาติพันธุ์ กลุ่มเชื้อชาติ กลุ่มชนในชาติ หรือกลุ่มชนทางศาสนาทั้งกลุ่มหรือส่วนใหญ่ เป็นต้นว่า ฆ่าสมาชิกของกลุ่ม กระทำให้สมาชิกของกลุ่มถึงแก่พิกลพิการอย่างหนักทางกายภาพหรือจิตภาวะ กระทำโดยไตร่ตรองหรือโดยคาดการณ์ไว้แล้วเพื่อให้เกิดแก่หรือนำพามาสู่สมาชิกของกลุ่มซึ่งทุกขเวทนาในสภาพความเป็นอยู่ กระทำโดยมาตรการใด ๆ เพื่อกันมิให้มีการถือกำเนิดของทารกภายในกลุ่ม หรือใช้กำลังนำพาผู้เยาว์ในกลุ่มไปยังอีกกลุ่มหนึ่ง"

แม้คำปรารภแห่งอนุสัญญาดังกล่าวจะระบุว่า ได้เกิดกรณีตัวอย่างในการฆ่าล้างเผ่าพันธุ์ขึ้นแล้วหลายครั้งหลายคราในประวัติศาสตร์โลก แต่คำว่า "genocide" นั้นเพิ่งได้รับการประดิษฐ์โดยราฟาเอล เลมคิน (Raphael Lemkin) นักนิติศาสตร์ลูกครึ่งโปแลนด์–ยิว และประชาคมโลกเพิ่งยอมรับนิยามของ "ฆ่าล้างเผ่าพันธุ์" อย่างเป็นทางการภายหลังความหายนะที่นูเรมเบิร์ก

ปัจจุบัน ความผิดฐานฆ่าล้างเผ่าพันธุ์เป็นอำนาจหน้าที่ของศาลอาญาระหว่างประเทศที่จะดำเนินกระบวนยุติธรรม แต่ก่อนหน้านี้ ระหว่างที่ประชาคมโลกกำลังช่วยกันก่อตั้งศาลดังกล่าว เป็นอำนาจหน้าที่ของคณะตุลาการเฉพาะกิจระหว่างประเทศ จนกระทั่งธรรมนูญกรุงโรมว่าด้วยศาลอาญาระหว่างประเทศมีผลใช้บังคับในวันที่ 1 กรกฎาคม พ.ศ. 2545

นอกจากนี้ นับแต่อนุสัญญาว่าด้วยการป้องกันและลงโทษความผิดอาญาฐานฆ่าล้างเผ่าพันธุ์มีผลใช้บังคับในเดือนมกราคม พ.ศ. 2491 เป็นต้นมา รัฐภาคีแห่งอนุสัญญาราว ๆ 80 ประเทศได้ประกาศใช้และปรับปรุงกฎหมายภายในเพื่ออนุวัติอนุสัญญาดังกล่าว และผู้กระทำความผิดฐานฆ่าล้างเผ่าพันธุ์บางรายก็ได้รับการลงโทษตามกฎหมายภายในก็มี เช่น ศาลเยอรมันได้พิพากษาว่า นิโกลา จอร์จิก (Nikola Jorgic) กระทำความผิดดังกล่าวจริงตามกฎหมายภายในประเทศฉบับหนึ่ง

มีการวิพากษ์วิจารณ์อนุสัญญาดังกล่าวว่า ให้นิยาม "ฆ่าล้างเผ่าพันธุ์" แคบเกินไป โดยมิได้ให้ความคุ้มครองแก่กลุ่มทางการเมืองด้วย นอกจากนี้ การกระทำตามที่อนุสัญญาบัญญัติไว้ว่าเป็นฆ่าล้างเผ่าพันธุ์ยังไม่เคยได้รับการไต่สวนจากศาลมาก่อนเลยจนกว่าพนักงานอัยการจะได้ยื่นฟ้องเป็นราย ๆ ไป และยังไม่มีมาตรการเพียงพอที่จะ "กันไว้ดีกว่าแก้" กับทั้งยังมีปัญหาในการตีความอนุสัญญาอีกด้วย เช่น ที่ว่า "[การกระทำใดเพื่อทำลายทั้งกลุ่มหรือ] ส่วนใหญ่" คำว่า "ส่วนใหญ่" นี้จะเอาจำนวนเท่าไร เป็นต้น

## อ้างอิง

หมวดหมู่:ฆาตกรรม
หมวดหมู่:ประชากร
หมวดหมู่:นิติศาสตร์
หมวดหมู่:กฎหมายอาญา
หมวดหมู่:กฎหมายระหว่างประเทศ
หมวดหมู่:รัฐศาสตร์
หมวดหมู่:ความสัมพันธ์ระหว่างประเทศ
หมวดหมู่:สหประชาชาติ
หมวดหมู่:การสังหารหมู่

หมวดหมู่:การเมืองเรื่องชาติพันธุ์
ล้างเผ่าพันธุ์
เพลงชาติบอสเนียและเฮอร์เซโกวีนา

**[[เพลงชาติ]][[บอสเนียและเฮอร์เซโกวีนา]]** (บอสเนีย: Državna himna Bosne i Hercegovine) ที่ใช้ในปัจจุบันได้ประกาศใช้เมื่อวันที่ 25 มิถุนายน พ.ศ. 2542 ตามกฎหมายว่าด้วยเพลงชาติบอสเนียและเฮอร์เซโกวีนา เพื่อใช้แทนเพลงชาติฉบับเดิมซึ่งมีชื่อว่า "เยดนาซีเยดีนา" ซึ่งมีการกล่าวหาว่าเป็นเหตุให้มีการแบ่งแยกชาวเซิร์บ และ ชาวโครแอตในประเทศ

เพลงชาติบอสเนียและเฮอร์เซโกวีนานี้เดิมไม่มีเนื้อร้อง มีแต่ทำนอง ซึ่งประพันธ์โดยดูชาน เชสติช (Dušan Šestić) ซึ่งทำนองดังกล่าวนี้เขาได้ให้ชื่อไว้ว่า "อินเทรฺเมโซ" (Intermeco) แต่คนทั่วไปมักเข้าใจผิดว่าชื่อทำนองนี้คือชื่อของเพลงชาติบอสเนียและเฮอร์เซโกวีนา ภายหลังในปี ค.ศ. 2009 ดูชาน เชสติช จึงได้ร่วมกับเบนยามิน อิซอวิช (Benjamin Isović) ประพันธ์เนื้อร้องสำหรับเพลงนี้ขึ้น โดยได้ผ่านความเห็นชอบในชั้นคณะกรรมาธิการของรัฐสภาบอสเนียและเฮอร์เซโกวีนา เมื่อเดือนกุมภาพันธ์ ค.ศ. 2009 ทั้งนี้ยังต้องรอความเห็นชอบจากคณะรัฐมนตรีและรัฐสภาแห่งชาติในอีกชั้นหนึ่งในการรับรองเนื้อร้องอย่างเป็นทางการ  เนื้อหาในบทเพลงนี้ไม่มีการกล่าวถึงชื่อชาติพันธุ์ใดโดยบ่งบอกถึงความเป็นรัฐโดยเฉพาะ แต่ในท่อนท้ายของเพลงได้ลงท้ายด้วยเนื้อร้องที่มีความหมายว่า "เราจะมุ่งหน้าสู่อนาคตด้วยกัน"

## เนื้อร้อง
หมายเหตุ: เนื้อร้องต่อไปนี้ยังรอการรับรองอย่างเป็นทางการจากคณะรัฐมนตรีและรัฐสภาแห่งชาติของบอสเนียและเฮอร์เซโกวีนา

## อ้างอิง

## แหล่งข้อมูลอื่น
* เว็บไซต์คณะรัฐมนตรีแห่งบอสเนียและเฮอร์เซโกวินา 
* Himna BiH napokon dobila tekst - เพลงชาติบอสเนียและเฮอร์เซโกวินา (ขับร้อง)

บอสเนียและเฮอร์เซโกวีนา
หมวดหมู่:ประเทศบอสเนียและเฮอร์เซโกวีนา
เบอร์นี แมค

**เบอร์นี แมค** () มีชื่อจริงว่า **เบอร์นาร์ด เจฟฟรีย์ แมคลอจ** (Bernard Jeffrey McCullough) - (5 ตุลาคม ค.ศ. 1957– 9 สิงหาคม ค.ศ. 2008) เป็นนักแสดงชาวอเมริกัน และนักแสดงตลก เกิดและเติบโตที่ เซาท์ ไซด์,ชิคาโก, รัฐอิลลินอย เขาได้รับความนิยมจากการแสดง Stand-up comedy และได้เข้าร่วมกับนักแสดงตลกอย่าง สตีฟ ฮาร์เวย์, ซิดิค ดิ เอนเตอร์เทนเนอร์ และ ดาร์ลิน ฮิวจ์ลี ในการแสดงภาพยนตร์เรื่อง *The Original Kings of Comedy*

## อ้างอิง

หมวดหมู่:บุคคลที่เกิดในปี พ.ศ. 2500
หมวดหมู่:บุคคลที่เสียชีวิตในปี พ.ศ. 2551
หมวดหมู่:นักแสดงภาพยนตร์ชายชาวอเมริกัน
หมวดหมู่:บุคคลจากชิคาโก
หมวดหมู่:นักแสดงที่ใช้นามแฝง
หมวดหมู่:นักแสดงตลกที่ใช้นามแฝง
โรเบิร์ต แพตตินสัน

**โรเบิร์ต ดักลาส โธมัส แพตตินสัน** (เกิด 13 พฤษภาคม ค.ศ. 1986) เป็นนักแสดงชายชาวอังกฤษ นายแบบ รับบทเอ็ดเวิร์ด คัลเลน ในภาพยนตร์ที่ดัดแปลงจากนวนิยายเรื่อง *[[แวมไพร์ ทไวไลท์]]* จากบทประพันธ์ของสเตฟานี เมเยอร์ และยังแสดงในภาพยนตร์ที่ดัดแปลงจากนิยายอันโด่งดังเรื่อง *[[แฮร์รี่ พอตเตอร์กับถ้วยอัคนี (ภาพยนตร์)|แฮร์รี่ พอตเตอร์กับถ้วยอัคนี]]* บทประพันธ์เล่มที่ 4 ของเจ. เค. โรว์ลิ่ง รับบทเป็น เซดริค ดิกกอรี

## ประวัติ
### ชีวิตช่วงแรก
แพตตินสัน เกิดในลอนดอน ประเทศอังกฤษ แม่ของเขาชื่อแคลร์ ทำงานให้กับเอเจนซีโมเดลลิง และพ่อของเขา, ริชาร์ด นำเข้ารถเก่าจากสหรัฐอเมริกา เขาเริ่มต้นทำงานให้กับบาร์นส์เทียรเตอร์คอมปานี หลังจากมีประสบการณ์ที่หลังเวทีที่นั่น จึงได้สู่บทบาทการแสดง โดยเตะตากับบริษัทเอเย่นต์อย่าง Tess of the D'Urbervilles เขาเริ่มหาหนทางสู่บทบาทอาชีพนี้ จากนั้นแสดงใน *Macbeth* ที่ Old Sorting Office Arts Centre และยังรับเป็นนายแบบ

### อาชีพ
เขารับบทสมทบทางโทรทัศน์เรื่อง *Ring of the Nibelungs* ในปี 2004 และแสดงในภาพยนตร์เรื่อง *Vanity Fair* แต่ฉากที่เขาแสดงถูกตัดทิ้งไป จะปรากฏตัวเฉพาะในเวอร์ชันดีวีดีเท่านั้น ในเดือนพฤษภาคม 2005 เขาอยู่ในรายชื่อในรอบปฐมทัศน์ของ *The Woman Before* ที่ Royal Court Theatre แต่ถูกตัดออกไปก่อนฉายจริง และ ทอม ไรลีย์ มาแสดงแทน ต่อมาในปีเดียวกัน เขาแสดงใน *[[แฮร์รี่ พอตเตอร์กับถ้วยอัคนี (ภาพยนตร์)|แฮร์รี่ พอตเตอร์กับถ้วยอัคนี]]* รับบทเป็น เซดริค ดิกกอรี เขายังอยู่ในชื่อ ดาราชาวอังกฤษแถวหน้า โดยการจัดของ *ไทม์ออนไลน์* เขายังถูกเปรียบเทียบว่า เป็น จู๊ด ลอว์ คนต่อไปอีกด้วย

โรเบิร์ต แพตตินสันแสดงในโฆษณาของเสื้อผ้าแฮกเก็ตต์ให้กับแบบฤดูใบไม้ร่วงปี 2007 เขาแสดงเป็นเอ็ดเวิร์ด คัลเลน ในภาพยนตร์เรื่อง *[[แวมไพร์ ทไวไลท์]]* สร้างจากนวนิยายขายดีของสเตเฟนี เมเยอร์ เรื่อง *แรกรัตติกาล‎*  โดยภาพยนตร์ออกฉายเมื่อ 21 พฤศจิกายน ค.ศ. 2008 ในอเมริกาเหนือ จากบทความในทีวีไกด์ แพตตินสันแสดงความหวั่นไหวในการรับบทเป็นเอ็ดเวิร์ด คัลเลนเมื่อตอนออดิชันว่า กลัวว่าเขาไม่สามารถเข้าถึงความสมบูรณ์แบบตามบุคลิกตัวละครได้

เขาแสดงนำในภาพยนตร์เรื่อง *Little Ashes* รับบทเป็น Salvador Dalí และแสดงใน *How To Be* คอมเมดี้อังกฤษ และในภาพยนตร์สั้นเรื่อง *Summerhouse* ในเดือนมกราคม 2009 เขาจะเริ่มโครงการใหม่ที่ชื่อ *Parts Per Billion*

## ภาพยนตร์

## รางวัล

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวอังกฤษในศตวรรษที่ 21
หมวดหมู่:นักแสดงภาพยนตร์ชายชาวสหราชอาณาจักร
หมวดหมู่:บุคคลจากลอนดอน
อะเมซิงเกรซ (อิล ดิโว่)

"**อะเมซิงเกรซ**" () คือซิงเกิลแรกของอิล ดิโว่ จากอัลบั้ม *[[เดอะพรอมิส (อัลบั้มอิล ดิโว่)|เดอะพรอมิส]]* ออกจำหน่ายในรูปแบบดิจิทัลดาวน์โหลด ในเดือนพฤศจิกายน พ.ศ. 2551 ทางเว็บไซต์อะเมซอนดอตคอม 

"อะเมซิงเกรซ" เป็นบทประพันธ์ของจอห์น นิวตัน โดยมีการนำเพลงนี้มาขับร้องโดยศิลปินหลายคนแล้ว อาทิ คริสตี ลี คุก, จูดี คอลลินส์, อาธีรา แฟลงคลิน เป็นต้น 

ไม่มีมิวสิกวิดีโอสำหรับเพลงนี้

หมวดหมู่:ซิงเกิลในปี พ.ศ. 2551
หมวดหมู่:ซิงเกิลของอิล ดิโว่